Paskal Tabuteau

Paskal Tabuteau, pe Pascal Tabuteau er marilhoù-poblañs, ganet e 1962 e Montmorillon (Poatev), a voe skrivagner brezhonek, kelenner hag enseller eo evit ar brezhoneg evit Su Penn-ar-Bed hag ar Mor-Bihan. Bet eo bet is-ofiser en Aerlu gall. Savet en deus meur a destenn vrezhonek ha sinañ a ra anezho gant Paskal Tabuteau.

 Buhez 
Aet eo da is-ofiser e-barzh aerlu Bro-C'hall e 1981 goude bout bet o labourat tammoùigoù evel addreser kirri-tan. Entanet gant ar brezhoneg en doe anavezet pa voe oc'h ober e remzad milourel e tremenas  e vakansoù e Breizh. Kroget en deus da zeskiñ brezhoneg e 1983 gant an hentenn Assimil ha gant stajoù Skol an Emsav. Tapet en deus un Deug, un aotreegezh hag ur vestroniezh brezhoneg e 1995 e Skol-veur Roazhon 2. Kapesianet eo bet e 1999 e brezhoneg hag e saozneg goude bout bet o labourat e Gwiana c'hall (Amerika ar Su). Adalek 2000 eo bet o kelenn en ur skol divyezhek  e Ploue, Lannarstêr, Henbont, Pleuwigner ha Plunered.Den kar-e-vro, graet en deus e seizh gwellañ e korn-bro Ploue evit delc'hen ar brezhoneg en e blomm e-mesk ar re yaouank.
Goude bezañ bet eilrener skolaj e Metz e voe anvet da enseller evit ar brezhoneg da geñver ar Mor-Bihan ha Su Penn ar Bed.
Ur skrivagner brezhonek fonnus eo ha savet en deus meur a skrid, studiadennoù skiantel ha troidigezhioù diwar al latin hag an henc'hresianeg en o zouez.

 Embannadennoù 
Pennadoù
Skrivet en deus barzhonegoù, danevelloù, studiadennoù ha pennadoù kazetennerezh e-barzh Al Liamm, Brud Nevez, Klask, Bremañ.
Unskridoù
Lae Izold, Embannadurioù Al Liamm, 2012, 145 p. 3700 gwerzenn. . Priz Imram 2014
 Perlez va daeloù : dastumad barzhonegoù, Aber, 2018, 105 p. 
Troidigezhioù
 Homeros, An Ilias, troet diwar an henc'hresianeg, Embannadurioù Al Liamm, 2016, 53 p. 
 Beaj Sant Brendan, troet diwar Navigatio sancti Brendani Abbatis, Brest, Emgleo Breiz, 2005, 87 p. 

 Diembann
 La Chanson d'Aiquin e brezhoneg enklotennet

Levrlennadurezh
 Pascal. Le militaire devenu inspecteur de l'Education - Le Télégramme, 29/06/2016 

Rummad:Ganedigezhioù 1962
Rummad:Skrivagnerien vrezhonek ar XXIañ kantved
Rummad:Kelennerien vrezhonek